Riteņbraukšana 2012. gada vasaras olimpiskajās spēlēs
Riteņbraukšanā 2012. gada vasaras olimpiskajās spēlēs tika sadalīti 18 medaļu komplekti. Sacensības BMX riteņbraukšanā notika no 8. augusta līdz 10. augustam, kalnu riteņbraukšanā — no 11. augusta līdz 12. augustam, šosejas riteņbraukšanā — no 28. jūlija līdz 1. augustam, savukārt treka riteņbraukšanā — no 2. augusta līdz 7. augustam. Latviju pārstāvēja 5 sportisti: Sandra Aleksejeva (BMX), Māris Štrombergs (BMX), Edžus Treimanis (BMX), Rihards Veide (BMX), un Aleksejs Saramotins (šoseja).